stanford-oval/wikipedia huggingface dataset:
קאמיל קודורי

| --- | --- |

 לידה:  18 באפריל 1965 (בת 59) לונדון/וונדסוורת', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1987 
 בן או בת זוג:  כריסטופר פולפורד (18 באפריל 1992–?) 
 צאצאים:  Rosa Coduri-Fulford 
 אתר אינטרנט
 פרופיל ב-IMDb
 
קאמיל קודורי (באנגלית: Camille Coduri; נולדה ב-18 באפריל 1965) היא שחקנית אנגלייה. תפקידה הידוע ביותר הוא ג'קי טיילר אמה של רוז טיילר בסדרת המדע בדיוני "דוקטור הו".
ביוגרפיה

קודורי נולדה בוונדסוורת' (אנ') שבלונדון. היא הופיעה בסרטי הקומדיה "הוקס" (1988), "נזירות ממין זכר" (1990) ו"המלך ראלף" (1991). היא מרבה להופיע בטלוויזיה הבריטית והשתתפה בתפקיד אורח בסדרות הטלוויזיה "רמפול", "קטעים עם פריי ולורי", "בון", "A Touch of Frost" ובעיבוד של ה-BBC משנת 1997 לרומן "קורות טום ג'ונס" מאת הנרי פילדינג. ב-2006 שיחקה בדרמה הטלוויזיונית "Sinchronicity" של ערוץ BBC Three.
קודורי הופיעה באופן קבוע בשתי העונות הראשונות של הסדרה "דוקטור הו" המחודשת בתפקיד ג'קי טיילר (אמה של רוז). היא חזרה וגילמה את התפקיד בשנת 2008 בפרק "סוף המסע" וב-2010 בפרק "סוף הזמן", הפרק האחרון של דייוויד טננט בתפקיד הדוקטור. היא גם השתתפה בתוכנית "החוליה החלשה" שהנושא שלה היה "דוקטור הו" וששודרה לראשונה ב-30 במרץ 2007. קודורי ניצחה בתחרות כשהביסה את נואל קלארק (מיקי סמית') בסיבוב האחרון, ותרמה את כספי הזכייה בסך 16,550 ליש"ט.
בפרק בסדרה "אפר לאפר" (אפריל 2010) שיחקה קודורי בתפקיד אישה העוזרת לפקד ג'ין האנט ולמפקחת בילוש אלכס דרייק בחקירותיהם.
בספטמבר 2010 הצטרפה לצוות השחקנים בסדרה הקומית "הוא והיא" בתפקיד שלי. באותה שנה שיחקה בתפקיד גברת פיליפס בסרט המתח "4.3.2.1" שכתב וביים נואל קלארק.
ביוגרפיה > חיים אישיים

ב-1992 התחתנה קודורי עם השחקן כריסטופר פולפורד. לבני הזוג יש שני ילדים, רוזה (נולדה ב-1993) שאף היא שחקנית, וסנטינו (נולד ב-1996).
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 |  | Boon | שנדי טרמבלט | בפרק "Taken for a Ride" |
| 1987 | עדות במבחן | A Prayer for the Dying | ג'ני פוקס |  |
| 1988 |  | Hawks | מורין |  |
| 1988 | הנהר | The River | שילה | פרק אחד |
| 1989 |  | Strapless | גברת קלארק |  |
| 1989 | סיפורי המסתורין של רות' רנדל | Ruth Rendell Mysteries | לזלי ארבל | בפרק "The Veiled One" |
| 1990 | נזירות ממין זכר | Nuns on the Run | פיית' תומאס |  |
| 1990 | קטעים עם פריי ולורי | A Bit of Fry and Laurie | לורה |  |
| 1991 | המלך ראלף | King Ralph | מירנדה גרין |  |
| 1991 |  | Boon | נעמי | בפרק "Stamp Duty" |
| 1992 | רמפול | Rumpole of the Bailey | דוט קלפטון | 5 פרקים |
| 1994-1995 |  | Nelson's Column | לוריין ויילד | 9 פרקים |
| 1996 |  | A Touch of Frost | פולין ונאבלס | בפרק "Paying the Price" |
| 1996 | החמישייה הסודית | The Famous Five | מגי | בפרק "Five on a Hike together" |
| 1997 | קורות טום ג'ונס | The History of Tom Jones, a Foundling | ג'ני ג'ונס |  |
| 2002 | משפט ועונש | Trial & Retribution | שרון פירנלי | פרק אחד |
| 2003 | משפחה | Family | סופי | 6 פרקים |
| 2004 | ויליאם ומרי | William and Mary | קרול | פרק אחד |
| 2004 |  | England Expects | סאדי נייט | סרט טלוויזיה |
| 2005 | הביזנס | The Business | נורה |  |
| 2005-2006, 2008, 2010 | דוקטור הו | Doctor Who | ג'קי טיילר | 15 פרקים |
| 2006 |  | Pickles: The Dog Who Won the World Cup | ג'אניס יאומנס | סרט טלוויזיה |
| 2006 |  | Sinchronicity | פגי סימונס | 6 פרקים |
| 2007 |  | The Last Detective | בוורלי וינסנט | פרק אחד |
| 2007 | מיס מארפל | Agatha Christie's Marple | גברת לינדזי | בפרק "Ordeal by Innocence" |
| 2008 | הדרך לקנדלפורד | Lark Rise to Candleford | פאטי | פרק אחד |
| 2008 |  | Honest | כריסי | 3 פרקים |
| 2008 |  | Love Me Still | מגי רונסון |  |
| 2008 |  | Adulthood | אשה באוטובוס |  |
| 2008 | תחבולות חדשות | New Tricks | קארי סופר | בפרק "Spare Parts" |
| 2009 |  | The Firm | של |  |
| 2010 | אפר לאפר | Ashes to Ashes | גלוריה | פרק אחד |
| 2010 |  | 4.3.2.1 | גברת פיליפס |  |
| 2010 | רציחות במידסומר | Midsomer Murders | גרייס בישופ | בפרק "The Noble Art" |
| 2010-2013 | הוא והיא | Him & Her | שלי |  |
| 2012 |  | Secrets and Words | ריטה | בפרק "Mightier than the Sword" |
| 2014 |  | Edge of Heaven | ג'ודי |  |
| 2015 |  | Cradle to Grave | ברברה | פרק אחד |
| 2024 | מתוקה רצח (אנ') | Sweetpea | קרול | 3 פרקים |
הערות שוליים

↑  Smith, Lizzie. "Billie Piper returns to Doctor Who". London: Daily Mail. נבדק ב-2009-05-16.
↑  Wise, Jon (28 במאי 2006). "Dr. Woo!". The People. נבדק ב-2006-05-31. {{cite news}}:  (עזרה)
↑  תמר גלבץ, קולנוע - מביך ומיותר - "עדות במבחן' (ארה"ב, 1987), כל העיר, 20 במאי 1988
↑  יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990
| --- | --- |
בקרת זהויות :  BnF: cb14067121w (data)  ISNI: 0000 0001 0997 4360  LCCN: no2009114747  SUDOC: 231127774  VIAF: 91193528   WorldCat (עם VIAF): 91193528
ניטין גנטרה

| --- | --- |

ניטין גנטרה, 2011
 לידה:  30 ביוני 1967  (בן 57) קניה 
 מדינה:  הממלכה המאוחדת 
 מקום לימודים:  אוניברסיטת בריסטול  Coundon Court 
 מספר צאצאים:  2
 פרסים והוקרה:  קצין במסדר האימפריה הבריטית (1 בינואר 2022) 
 פרופיל ב-IMDb
 
ניטין צ'נדרה גנטרה (באנגלית: Nitin Chandra Ganatra; נולד ב-30 ביוני 1967) הוא שחקן אנגלי יליד קניה. גנטרה מוכר בעיקר מהופעתו בתפקיד מסוד אחמד באופרת הסבון "איסטאנדרס" של ה-BBC בה שיחק מ-2007 עד 2016.
ביוגרפיה

גנטרה נולד בקניה בשנת 1967. מוצאם של שני הוריו הוא מגוג'ראט, כך התגלה בתוכנית השורשים "Who Do You Think You Are?" ששודרה ב-2013. סבא רבא שלו הגיע לקניה בסוף שנות התשעים של המאה ה-19 כאחד מ-32,000 עובדי קבלן שעבדו בבניית מסילת אוגנדה. אחרי השלמת המסילה הוא נשאר בקניה. בהמשך הצטרפו סבו ואביו של גנטרה לעסקי המסחר של המשפחה.
ב-1971 עם קבלת העצמאות של קניה, נאלצה האוכלוסייה ההודית לבחור בין דרכון קנייתי לבריטי. גנטרה שהיה אז בן שלוש עבר עם משפחתו לקובנטרי שם עדיין יש להם חנות.
גנטרה למד ב-Coundon Court School and Community College ואחר כך למד דרמה, קולנוע וטלוויזיה באוניברסיטת בריסטול. הוא המשיך ללמוד משחק בהדרכתו של יז'י גרוטובסקי.
קריירה

בעולם ידוע גנטרה מהופעתו בתפקיד הנסיך פונדיצ'רי בסרט "צ'ארלי בממלכת השוקולד" של טים ברטון. הוא שיחק בסרט "כלה ודעה קדומה" של גורינדר צ'אדה בתפקיד קולי סאאב. בסרט "אדונית התבלינים" הופיע בתפקיד הארון, ובסדרה "הלו מומבאי" שיחק בתפקיד דב ראג'ה. גנטרה הופיע בפרסומת הראשונה של iPod.
תפקידים נוספים של גנטרה כוללים את הסדרה "ג'יין הול", רשם הפטנטים בסרט הטלוויזיה "הצל בצפון" על פי ספרו של פיליפ פולמן, הסדרה לילדים Gina's Laughing Gear בערוץ CBBC, בתפקיד עצמו בסדרה הקומית "Meet the Magoons", בדמות רז, האח של הדמות הראשית בסרט "Shifty", ובתפקיד מרטין סופר בסדרה "Twenty Twelve". עוד הופיע בתפקיד סיניל גנטרה בסדרה "Being April" עם פולין קווירק.
ב-15 באוקטובר 2014 השתתף גנטרה בשעשועון "Celebrity Squares".
ב-2017 שיחק גנטרה בסרט הקומי "Eaten by Lions" לצדם של אנטוני אאקיל וג'ק קרול בבימויו של ג'ייסון וינגרד.
החל מ-16 באוקטובר 2007 שיחק גנטרה בתפקיד קבוע באופרת הסבון "איסטאנדרס" של ה-BBC בדמות מסוד אחמד. הוא השתתף גם בסדרת הספין אוף "איסטאנדרס: E20".
ב-2009 זכה גנטרה בפרס "הזוג הטוב ביותר" של פרסי אופרות הסבון הבריטיות יחד עם השחקנית נינה ואדיה. ב-2010 היה מועמד לפרס השחקן הטוב ביותר של אופרות הסבון הבריטיות.
באוקטובר 2014 קרא גנטרה ליצירת מגוון גזעי רחב יותר באופרות הסבון. הוא חשף שיש תחושה של "לחץ" לייצג את כל תרבות המיעוטים: "כל האחריות נופלת על משפחה אחת לייצג תרבות שלמה, והתרבות עצמה היא מגוונת - פקיסטנים, מוסלמים, הודים, הינדים, פונג'בים, סיקים, וסרילנקאים".
חיים אישיים

ב-17 ביולי 2004 התחתן גנטרה עם מירה. לבני הזוג שני ילדים והם חיים בצפון לונדון.
הערות שוליים

↑  Nitin Ganatra, MyHeritage
↑  "BBC One - Who Do You Think You Are?, Series 10, Nitin Ganatra". נבדק ב-2014-01-18.
1 2 3  "Who Do You Think You Are? - what time is it on TV? Episode 7 Series 10 cast list and preview".
↑  Laws, Roz (25 באוגוסט 2013). "Eastenders star's grandmother was married at the age of six". {{cite web}}:  (עזרה)
↑  "Celebrity Squares Episode 6".
↑  "Filming underway on British comedy Eaten by Lions". British Comedy Guide. נבדק ב-18 ביוני 2017. {{cite web}}:  (עזרה)
| --- | --- |
בקרת זהויות :  BNE: XX4609741  LCCN: no2006063191  MusicBrainz: 3c1b7c11-1ff4-4fc2-aad4-e5a5cc3215a1  VIAF: 169733908   WorldCat (עם VIAF): 169733908
דסטין דמרי-ברנס

| --- | --- |
אין תמונה חופשית
 לידה:  11 ביולי 1978 (בן 46) לנקסטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  בית הספר אליוט 
 פרופיל ב-IMDb
 
דסטין דמרי-ברנס (באנגלית: Dustin Demri-Burns; נולד ב-11 ביולי 1978) הוא שחקן, קומיקאי וסופר בריטי.
ביוגרפיה

דמרי-ברנס נולד בלנקסטר, לנקשייר ב-11 ביולי 1978. הוא סיים תואר משחק באקדמיה למוזיקה ולאמנויות הדרמה של לונדון.
קריירה

דמרי-ברנס החל את קריירת המשחק שלו כשגילם דמות משנית בסרט הקצר "Nightswimming" משנת 2003 (2003).
הוא שיחק בסרטי קולנוע רבים, בין היתר בסרט "המרגל שזרק אותי", "ברידג'ט ג'ונס בייבי", "גרימסבי" ו"הרוג את החברים שלך".
הוא שיחק את התפקיד של דני סינקלייר בסרט "Alan Partridge: Alpha Papa" משנת 2013, בהשתתפות סטיב קוגן, ושיחק גם את התפקיד סדריק בסרט "Horories Histories: The Movie - Rotten Romans" משנת 2019. באותה שנה הוא שיחק בסרטה של אביגיל בלקמור "סיפורים מהלודג'", לצד קלי וונהאם, מקנזי קרוק, לורה פרייז'ר, סופי תומפסון וג'וני וגאס.
יחד עם חברו סבסטיאן קרדינל, יצרו והפיקו תוכנית מערכונים "קרדינל ברנס", שהייתה להצלחה בבריטניה.
דמרי-ברנס דיבב את קולותיהם של דמויות בסדרות וסרטי אנימציה, כמו קולו של גרמפי ב"דיגבי הדרקון" ובסדרה "בוב הבנאי".
בשנת 2020 גילם את וולטר בפרק בסדרת הטלוויזיה "הגדולה" לצד אל פנינג וניקולס הולט.
בשנת 2021 לוהק דמרי-ברנס לתפקיד במיני סדרת הריגול הטלוויזיונית סוסיים איטיים, שעתידה לצאת ב-Apple TV במהלך 2022.
חיים אישיים

דמרי-ברנס הוא ממוצא צרפתי ומתגורר כיום באנגליה עם אשתו ובנם.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2013 | אני נותן לזה שנה | כינור יונה |  |
| 2013 | אלן פרטרידג': אלפא פפה | דני סינקלייר |  |
| 2015 | הרוג את חבריך | דייוויד שניידר |  |
| 2016 | גרימסבי | אנליסט מס' 2 | ללא קרדיט |
| 2016 | ברידג'יט ג'ונס בייבי | מראיין | ללא קרדיט |
| 2017 | בוב הבנאי ומכונות הענק | דיבוב |  |
| 2018 | המרגל שזרק אותי | ויקטור |  |
| 2019 | סיפורים מהלודג' | פול |  |
| 2019 | היסטוריות איומות: הסרט - רומנים רקובים | סדריק המשוגע |  |
| TBA | The Magic Faraway Tree |  |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2006 | Coming Up | כותב #1 |  |
| 2007 | Hyperdrive | לוחם |  |
| 2007 | סקסונדייל | בריאן מיי | עונה שנייה פרק ראשון |
| 2008 | מרק של אהבה | קני | הביתה |
| 2009 | מעשיות בעשר דקות | איש רפואה מפוזר |  |
| 2011 | החיים יותר מדי קצרים | שושבין |  |
| 2012 | סאם | דידייה |  |
| 2014-2012 | קרדינל ברנס | תפקידים שונים | סדרת מערכונים |
| 2013 | The Mimic | חנון מחשבים |  |
| 2014 | psychobitches | תפקידים שונים | סדרת מערכונים |
| 2015 | אליסיום | לודו בקסלאש |  |
| 2015–2016 | "Drunk History" | תפקידים שונים |  |
| 2015–2018 | בוב הבנאי | אלפרד, קראנץ', נורם ותפקידים נוספים | מדבב בגרסה הבריטית |
| 2016 | כנופיית ברמינגהאם | מונסיניור סילק |  |
| 2016 | דיגבי הדרקון | דיגבי | מדבב |
| 2017–2018 | Urban Myths | פרנסיס רוסי/ג'וזף | פרק: היטלר והאמן, מאחורי הקלעים |
| 2017–2018 | אישור מחלה | Will 5000 | תפקיד אורח (עונה 1); תפקיד משני (עונה 2); 6 פרקים |
| 2019-2017 | GameFace | סימון | תפקיד ראשי |
| 2017 | The Heroic Quest of the Valiant Prince | קולות | 10 פרקים |
| 2018–2019 | Stath Lets Flats | ג'וליאן | 7 פרקים |
| 2018 | ליל המכשפות | שון | ללא קרדיט/פרק אחד |
| 2019 | Island of Dreams | בריאן קוקס | סרט טלוויזיה |
| 2019 | Turn Up Charlie | דניאל סמית | 3 פרקים |
| 2019 | הקריסטל האפל: עידן המרד | דאודרן | מדבב |
| 2019–2020 | The Capture | פרנסיס | 5 פרקים |
| 2020 | קינג גארי | פרד | פרק 1 |
| 2020–2023 | הגדולה | וולטר | 7 פרקים |
| 2022 | סוסיים איטיים | מין הארפר | מיני-סדרה |
| 2022 | דירת שותפים (אנ') | פיל | 5 פרקים |
| 2024 | מתוקה רצח (אנ') | ג'ף | 5 פרקים |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2012 | הארי פוטר לקינקט | פרופסור פליטוויק (קול) |  |
הערות שוליים

↑  "Cardinal Burns: the comedy duo shaking up TV sketch shows". The Guardian. 30 באפריל 2014. נבדק ב-6 במרץ 2020. {{cite web}}:  (עזרה)
↑  Apple Announces New Gary Oldman Spy Series Titled SLOW HORSES — GeekTyrant, GeekTyrant, ‏1 בינואר 2022
↑  "Dustin Demri-Burns - 3 Character Images". Behind The Voice Actors. נבדק ב-8 במרץ 2020. {{cite web}}:  (עזרה)
ארז אלקבץ

| --- | --- |

 לידה:  1980 (בן 45 בערך) חיפה, ישראל
 מדינה:  ישראל ישראל
 מספר צאצאים:  3 
 השתייכות:   צבא הגנה לישראל
 תקופת הפעילות:  מ-1998
 דרגה:    אלוף-משנה
 תפקידים בשירות
 מפקד פלחה"ן גולני  מפקד גדוד 13  סגן מפקד חטיבת גולני  קצין אג"ם של אוגדת הבשן  מפקד חטיבת כרמלי  מפקד המרכז לאימונים טקטיים במל"י  מפקד בית הספר להגנת הגבולות
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
מפקד בית הספר להגנת הגבולות
ארז אלקבץ (נולד בשנת 1980) הוא קצין בצה"ל בדרגת אלוף-משנה, שימש מפקד בית הספר להגנת הגבולות. קודם לכן שימש מפקד המרכז לאימונים טקטיים במל"י, מפקד חטיבת כרמלי, קצין אג"ם של אוגדת הבשן, סגן מפקד חטיבת גולני ומפקד גדוד 13.
אלקבץ פיקד על בית הספר להגנת הגבולות במהלך מלחמת חרבות ברזל, תוך שילוב כוחות ההכשרה בקרבות ההגנה וההתקפה.
יתחיל בקרוב את לימודיו במסגרת המכללה לביטחון לאומי.
ביוגרפיה

אלקבץ נולד בחיפה וגדל במעלות. התגייס לצה"ל בשנת 1998. לאחר שנשר מגיבוש צנחנים, שובץ בגדוד 13 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 13 ומונה למפקד מחלקה, ולקח חלק בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד 13. לאחר מכן מונה למפקד פלחה"ן גולני בין השנים 2006–2007, והוביל אותה בין היתר במבצע גשמי קיץ ובמלחמת לבנון השנייה. בהמשך מונה לסגן מפקד גדוד 51. לאחר מכן שירת כקצין אג"ם של חטיבת גולני בין השנים 2012–2013.
בשנת 2013 הועלה לדרגת סא"ל ומונה למפקד גדוד 13, והוביל אותו בין היתר במהלך מבצע צוק איתן, בתפקיד זה שירת עד שנת 2015. בהמשך מונה לסגן מפקד חטיבת גולני בין השנים 2015–2016. לאחר מכן מונה לקצין אג"ם של אוגדת הבשן בין השנים 2016–2018. ב-15 בספטמבר 2018 הועלה לדרגת אל"ם ומונה למפקד חטיבת כרמלי, במקביל שימש כמפקד המרכז לאימוני מפקדות חטיבה (מאמ"ח) בזרוע היבשה. בתפקידו כמפקד המאמ"ח שירת עד יוני 2020 ובתפקידו כמפקד חטיבת כרמלי שירת עד 21 בספטמבר 2020. ב-25 ביוני 2020 מונה למפקד המרכז לאימונים טקטיים במל"י, תפקיד אותו מילא עד יוני 2022. ב-4 ביולי 2022 מונה למפקד בית הספר להגנת הגבולות.
אלקבץ סיים את תפקידו כמפקד בהל"ג ויצא ללימודים במב״ל.
אלקבץ מתגורר בכוכב יאיר, נשוי לעדי ואב לשלוש בנות. דודו הוא סא"ל משה מועלם.
הערות שוליים

↑  יוסי יהושוע, טעות בזיהוי. בעקבות עדויות סג'עייה, באתר ynet, 9 באפריל 2015
↑  טל אריאל אמיר, ‏"כשרואים את גובה הלהבות מבינים שאין את מי להציל", באתר מעריב אונליין, 21 בספטמבר 2015
↑  אחיה ראב"ד, אריאל נשאר לבד בלבנון, ארז ראה בטלוויזיה את החנות בוערת: עשור למלחמה, אז והיום, באתר ynet, 12 ביולי 2016
↑  עוזי ברוך, "אני בלי נשק, שוכב פצוע, הרגליים משותקות", באתר ערוץ 7, 7 באפריל 2015
↑  גל פרל פינקל, הלקח מ־1973 - המלחמה, בהכרח, לא תיראה כמו שאנחנו חושבים, באתר זמן ישראל, 6 באוקטובר 2020
↑  
שגיאות פרמטריות בתבנית:אתר צה"ל 
סוג לא תואם [ 3 ]  טקס החלפת מפקד המרכז לאימוניים טקטיים, באתר צה"ל, 26 ביוני 2020
↑   רשימת המינויים החדשים בצה"ל, באתר צה"ל, 18 באוקטובר 2021
נטפליקס

| --- | --- |


מטה החברה בלוס גאטוס, קליפורניה
 נתונים כלליים
 סוג:  חברה ציבורית
 תקופת הפעילות:  2007–הווה (כ־18 שנים) 
 מיקום המטה:  לוס גאטוס 
 משרד ראשי:  ארצות הברית לוס גאטוס, קליפורניה, ארצות הברית
 ענפי תעשייה:  תקשורת
 מוצרים עיקריים:  הזרמת תוכני וידאו בסטרימינג
 הכנסות:  33.7 מיליארד דולר (2023)
 רווח:  5.4 מיליארד דולר (2023)
  
 netflix.com
 
הלוגו שהיה בשימוש בין 2000 ל-2014
מפה עם המדינות בעולם שנטפליקס זמינה לצפייה בהן (נטפליקס לא זמינה לצפייה בסין, קוריאה הצפונית, רוסיה וסוריה)
שלט טלוויזיה של פיליפס עם לחצן נטפליקס
דוכן נטפליקס בכנס ביפן
הפגנה נוצרית נגד נטפליקס בגלל הצגה פוגענית של ישו בסדרה המצוירת "משטרת פרדייס"
נטפליקס (באנגלית: Netflix) היא חברה אמריקאית שמושבה בלוס גאטוס שבקליפורניה. הוקמה בשנת 1997 על ידי ריד הייסטינגס ומארק רנדולף בסקוטס ולי שבקליפורניה. עיקר פעילות החברה הוא במתן שירותי צפייה ישירה תמורת תשלום חודשי בשיטת Over the Top של ספריית סרטים ותוכניות טלוויזיה, שחלק מהן הופקו על ידי החברה. נכון לינואר 2025 יש לנטפליקס 301.63 מיליון מנויים. נטפליקס זמינה בכל מדינות העולם פרט לסין העממית, קוריאה הצפונית, רוסיה וסוריה. בנוסף לארצות הברית, ישנם לחברה משרדים גם בהולנד, ברזיל, הודו, יפן, קוריאה הדרומית וקנדה.
נטפליקס התחילה כחברה להשכרת תקליטורי DVD, בה הלקוחות מזמינים תקליטור DVD להשכרה דרך האינטרנט, מקבלים אותו ומחזירים אותו באמצעות הדואר. ב-2007 התחילה נטפליקס להזרים תכנים, תוך שהמשיכה להפעיל את שירות השכרת התקליטורים. בשנת 2010 הרחיבה החברה את פעילותה לקנדה, לאמריקה הלטינית ולאיים הקריביים. בשנת 2013 החלה נטפליקס להפיק תוכן מקורי משלה והשיקה את הסדרה הראשונה "בית הקלפים" ומאז הפכה לספק שירותי הזרמת מדיה הגדול בעולם.
בינואר 2016 הרחיבה נטפליקס את פעילותה ל-190 מדינות פעילות זו כוללת בין השאר גם שירותי כתוביות ודיבוב לשפות מקומיות והצגת התפריטים והפוסטרים בשפה המקומית, כולל לעברית.
פעילות החברה

החברה החלה את דרכה ב-1997, ונכון לאוקטובר 2024 יש לה למעלה מ-282 מיליון מנויים ברחבי העולם.
פעילות החברה > שירות השכרת DVD

מטה החברה נמצא בקליפורניה ויש לה כ-900 מוקדים ברחבי ארצות הברית בהם יש מאגרי דיסקים.
לנטפליקס מסלולי מנויים שונים שבהם יכול מנוי להחזיק במספר סרטים, הנקבע לפי התעריף החודשי: ככל שתשלום הקבוע גבוה יותר, יכול הלקוח להחזיק במספר סרטים גדול יותר. אין הגבלה על משך הזמן שבו מותר למנויים להחזיק בכל סרט. עיכוב בהחזרה גורר רק עיכוב במשלוח הסרט הבא ברשימה שהגדיר הלקוח.
כל מנוי נטפליקס מגדיר בחשבונו באתר האינטרנט של החברה רשימת סרטים שהוא מעוניין לצפות בהם, והחברה שולחת אליו את הדיסקים בדואר. בנוסף, יכולים המנויים להמליץ על סרטים למנויים אחרים ולכתוב ביקורות על הסרטים. נטפליקס מאחדת את דירוגי הצופים יחדיו על מנת לנסות ולחזות מאילו סרטים וסדרות הצופים ייהנו וכך בוחרת ומסננת את התכנים אותם היא מציגה.
במאי 2022 החברה הודיעה כי היא צפויה להשיק עד לסוף השנה שירותי סטרימיניג בעלות מופחתת אך שירותים אלו יכללו פרסומות.
פעילות החברה > שירות הזרמת תוכן

תחילה פעלה נטפליקס רק בארצות הברית, אולם בשנת 2011 הרחיבה את פעילותה גם לדרום אמריקה ולאיים הקריביים וב-2012 החלה לפעול גם בממלכה המאוחדת ובאירלנד. בינואר 2016 הרחיבה נטפליקס את פעילותה ל-130 מדינות נוספות בכל רחבי העולם, לרבות בישראל.
את שירותיה של נטפליקס ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One,‏ PlayStation 4,‏ Xbox 360 ו-PlayStation 3. (ב-30 ביוני 2021 הוסר השירות מקונסולות: Wii U ו-Nintendo 3DS) "הזרמה" ברזולוציית 4K דורשת מכשיר ומסך התומכים ברזולוציה עם HDCP.
פעילות החברה > שירות הזרמת תוכן > התחרות בתחום הסטרימינג

נכון לשנת 2022 נטפליקס היא ספקית הסטרימינג הגדולה בעולם עם 222 מיליון מנויים פעילים. במקביל, מפעילות חברות רבות שירותי סטרימינג זולים יותר, ביניהן אמזון באמצעות שירות אמזון פריים, דיסני, אפל וחברת IQ הפועלת בסין.
ב-19 באפריל 2022, לאחר פרסום הדוחות הרבעוניים, הודיעה החברה על ירידה במספר המנויים, לראשונה זה למעלה מעשור.
פעילות החברה > שירות הזרמת תוכן > שיתוף מנויים

במאי 2022 החברה הודיעה כי להערכתה ישנם למעלה ממאה מיליון משתמשים שאינם משלמים וצורכים שירותי סטרימינג באמצעות שיתוף סיסמאות. עוד הודיעה החברה כי היא שוקלת להגביל את הגישה לשירותי הסטרימינג למנויים משלמים, למשק בית משותף. החברה אף החלה ב-אפריל 2022 בניסוי במספר ארצות בדרום אמריקה בו היא מציעה הוספת משתמשים תמורת תשלום נוסף, החברה אף הודיעה כי בתום הניסוי בכוונתה לגבות תשלומים ממשתמשים אשר משתפים סיסמאות בכל רחבי העולם, עד לסוף שנת 2022.
פעילות החברה > שירות הזרמת תוכן > מינוי משולב פרסומות

ב-3 בנובמבר 2022 השיקה "נטפליקס" מינוי בסיסי משולב פרסומות ("Basic with ads") אשר יתחרה בשירות דומה שתשיק "דיסני+" בדצמבר באותה שנה. בשלב הראשון, השירות כולל את ארצות הברית, קנדה, מקסיקו, הממלכה המאוחדת, אוסטרליה, יפן, ברזיל, צרפת, גרמניה, איטליה וקוריאה הדרומית, וב-10 בנובמבר תצטרף גם ספרד. במסלול זה, כל שעת שידור כוללת 4 עד 5 דקות של סרטוני פרסומות. בסמוך למועד ההשקה היו לנטפליקס 223 מיליון מנויים ברחבי העולם, מתוכם 73 מיליון בצפון אמריקה.
שיתופי פעולה

נטפליקס רכשה זכויות יוצרים מששת האולפנים הגדולים בהוליווד ובכך הפכה לחברת הטלוויזיה בתשלום הגדולה ביותר. בשנת 2011 חתמה נטפליקס על שיתוף פעולה עם חברת דרימוורקס אנימציה. הסכם זה בין אולפן הוליוודי לבין שירות הזרמת תוכן היה הראשון מסוגו. בפברואר 2012 חתמה נטפליקס חוזה נוסף עם Weinstein Company.
במסגרת שיתוף פעולה עם חטיבת הטלוויזיה של אולפני מארוול, חברת וולט דיסני (כל תכניה הוסרו במהלך 2019) ואולפני ABC, הפיקה נטפליקס סדרות מקור העוסקות בדמויותיהם של דרדוויל, ג'סיקה ג'ונס, לוק קייג' ואיירון פיסט, שהסתכמו כולן במיני סדרה המפגישה את הדמויות הראשיות בסדרות הקודמות כקבוצת המגנים. נכון לאוגוסט 2018 הועלו לצפייה הסדרות "דרדוויל", "ג'סיקה ג'ונס", "לוק קייג'", "איירון פיסט", "דפנדרס", וסדרת טלוויזיה אודות דמותו של המעניש. נטפליקס קנתה את הסדרה החממה של גיורא חמיצר אשר צולמה מחדש באנגלית, עם שחקנים אמריקאים וישראלים בישראל. החממה האמריקאית עלתה בנטפליקס ב-8 בספטמבר 2017.
בפברואר 2021 הודיעה "נטפליקס" על פתיחת משרד בקנדה, אחרי שהחברה השקיעה 2 מיליארד דולר אמריקני במדינה זו מאז שנת 2017. המשרד הקנדי יעסיק מנהל תוכן שיהיה אחראי על הפקות מקור מקומיות, ויפעל בנוסף למרכז הפקות הסרטים שפתחה החברה בטורונטו בשנת 2019 בשיתוף פעולה עם "אולפני סינספייס" (אנ') ו"אולפני פיינווד טורונטו" (אנ'), וכן בנוסף לשבע במות סאונד שחכרה "נטפליקס" בשנת 2020 בפארק אולפני הקולנוע הקנדי (אנ') ליד ונקובר. ב-6 במאי 2022 השיקה החברה את משרדה ברומא, איטליה, בניהולה של לאונורה "טיני" אנדראטה, סגנית נשיא "נטפליקס" לתוכניות מקור בשפה האיטלקית, שהצטרפה לחברה ביוני 2020.
הפקות מקור

החל מ-2013 מממנת החברה הפקות תוכן מקורי שמשודרות דרכה. ההפקה הראשונה שמימנה הייתה הסדרה "בית הקלפים" שעלתה לשידור בפברואר 2013.
בנטפליקס קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה וזמינים גם בשירות הזרמת התוכן שלה, כגון ריברדייל. כאשר מדובר בסדרה, עליית פרקים לשירות כפופה ללוח השידורים של החברה המקורית שמשדרת את הסדרה. הסוג השני הוא תוכן מקורי באמת, המופק במימון נטפליקס ומועלה לשירות, כמו פה גדול. לעיתים סדרת טלוויזיה עוברת בעונה מתקדמת להפקה במימון נטפליקס.
בדצמבר 2018 פורסם כי בשנת 2018 הוציאה נטפליקס כ-8 מיליארד דולר על הפקות מקור.
בהפקות המקור, נוהגת נטפליקס להוציא את כל הפרקים באותו הזמן, בניגוד לשיטה המסורתית הנהוגה בטלוויזיה, בה פרקים יוצאים באופן יומי או שבועי. תופעה זאת מאפשרת לצופים לבצע צפיית בינג'.
ב-24 בפברואר 2024, לראשונה שודר טקס פרס גילדת שחקני המסך בשידור חי בנטפליקס.